Ericu950/Stoicheia-meter-silver huggingface dataset:
ταύτῃ γοῦν καὶ πάλαι πᾶσα ἡ οἰκουμένη συμπεφώνηκε καὶ νῦν δὲ πολλῶν συνόδων γενομένων ὑπομνησθέντες πάντες οἵ τε κατὰ τὴν Δαλματίαν καὶ Δαρδανίαν καὶ Μακεδονίαν Ἠπείρους τε καὶ τὴν Ἑλλάδα καὶ Κρήτην καὶ τὰς ἄλλας νήσους Σικελίαν τε καὶ Κύπρον καὶ Παμφυλίαν Λυκίαν τε καὶ Ἰσαυρίαν καὶ πᾶσαν τὴν Αἴγυπτον καὶ τὰς Λιβύας καὶ πλεῖστοι τῶν ἐν τῇ Ἀραβίᾳ ταύτην ἐπέγνωσαν καὶ ἐθαύμασάν τε τοὺς ὑπογράψαντας , ὅτι εἰ καί τι περιελέλειπτο παρ αὐτοῖς ἐκ τῆς ῥίζης τῆς τῶν Ἀρειανῶν ἄνω φύουσα πικρία , Αὐξέντιόν φαμεν καὶ Οὐρσάκιον καὶ Οὐάλεντα καὶ τοὺς τὰ αὐτὰ φρονοῦντας αὐτοῖς , οὗτοι διὰ τῶν γραμμάτων τούτων ἐξεκόπησαν καὶ ἀπηλείφθησαν .
ἱκανὰ μὲν οὖν τὰ ἐν τῇ Νικαίᾳ ὁμολογηθέντα καὶ αὐτάρκη , καθὰ προείπομεν , πρός τε ἀνατροπὴν πάσης ἀσεβοῦς αἱρέσεως καὶ πρὸς ἀσφάλειαν καὶ ὠφέλειαν τῆς ἐκκλησιαστικῆς διδασκαλίας 0 .
ἐπειδὴ δὲ ἠκούσαμεν , ὅτι τινὲς βουλόμενοι μάχεσθαι πρὸς αὐτὴν ὀνομάζειν ἐπιχειροῦσι σύνοδόν τινα ὡς ἐν Ἀριμήνῳ γενομένην καὶ φιλονεικοῦσι ταύτην μᾶλλον ἢ ἐκείνην κρατεῖν , ἀναγκαῖον ἡγησάμεθα γράψαι καὶ ὑπομνῆσαι ὑμᾶς , ἵνα μὴ ἀνέχησθε τῶν τοιούτων 0 ·
τοῦτο γὰρ οὐδὲν ἕτερόν ἐστιν ἢ πάλιν τῆς ἀρειανῆς αἱρέσεως παραφυάς .
οἱ γὰρ τὴν κατ αὐτῆς σύνοδον γενομένην παραιτούμενοι  ἔστι δὲ ἡ ἐν Νικαίᾳ γενομένη  τί ἕτερον βούλονται ἢ τὰ Ἀρείου κρατεῖν 0 ;
τίνος οὖν ἄξιοι οἱ τοιοῦτοι ἢ Ἀρειανοὶ μὲν καλεῖσθαι , τῆς δὲ αὐτῆς ἐπιτιμίας ἐκείνοις μετασχεῖν 0 1 ;
οἳ μή τε τὸν θεὸν ἐφοβήθησαν λέγοντα ·
μὴ μέταιρε ὅρια αἰώνια , ἃ ἔθεντο οἱ πατέρες σου καί ὁ κακολογῶν πατέρα ἢ μητέρα θανάτῳ τελευτάτω μή τε τοὺς πατέρας ᾐδέσθησαν παραγγείλαντας ἀνάθεμα εἶναι τοὺς τὰ ἐναντία φρονοῦντας τῆς ὁμολογίας αὐτῶν .
διὰ τοῦτο γὰρ καὶ οἰκουμενικὴ γέγονεν ἡ ἐν Νικαίᾳ σύνοδος τριακοσίων δέκα καὶ ὀκτὼ συνελθόντων ἐπισκόπων περὶ τῆς πίστεως διὰ τὴν ἀρειανὴν ἀσέβειαν , ἵνα μηκέτι κατὰ μέρος προφάσει πίστεως γίνωνται , ἀλλὰ κ ἂν γένωνται μὴ κρατῶσι .
τί γὰρ ἐκείνῃ λείπει , ἵνα καινότερα ζητήσῃ τις ;
πλήρης ἐστὶν εὐσεβείας , ἀγαπητοί ·
αὕτη πᾶσαν τὴν οἰκουμένην πεπλήρωκε .
ταύτην ἔγνωσαν καὶ Ἰνδοὶ καὶ ὅσοι παρὰ τοῖς ἄλλοις βαρβάροις εἰσὶ Χριστιανοί .
οὐκοῦν μάταιος ὁ κάματος τοῖς κατ αὐτῆς πολλάκις ἐπιχειρήσασιν 0 .
ἤδη γὰρ οἱ τοιοῦτοι δέκα καὶ πλέον που συνόδους πεποιήκασι καθ ἑκάστην μεταβαλλόμενοι καὶ τὰ μὲν ἀπὸ τῶν πρωτῶν ἀφαιροῦντες , τὰ δὲ ταῖς μετὰ ταῦτα ἐναλλάσσοντες καὶ προστιθέντες .
καὶ ὤνησαν οὐδὲν μέχρι νῦν γράφοντες ἐξαλείφοντες βιαζόμενοι οὐκ εἰδότες , ὅτι πᾶσα μὲν φυτεία ἣν οὐκ ἐφύτευσεν ὁ πατὴρ ὁ οὐράνιος ἐκριζωθήσεται , τὸ δὲ ῥῆμα τοῦ κυρίου τὸ διὰ τῆς οἰκουμενικῆς συνόδου ἐν τῇ Νικαίᾳ γενόμενον μένει εἰς τὸν αἰῶνα .
ἄν τε γὰρ ἀριθμὸν ἀριθμῷ τις συμβάλοι , πλείους οἱ ἐν Νικαίᾳ τῶν κατὰ μέρος εἰσίν , ὅσον καὶ τὸ ὅλον πλεῖόν ἐστι τοῦ μέρους .
ἄν τε τὸ αἴτιον τῆς ἐν Νικαίᾳ καὶ τῶν μετὰ ταύτην τοσούτων γενομένων συνόδων παρὰ τούτων διαγνῶναί τις ἐθέλοι , εὕροι ἂν τὴν μὲν ἐν Νικαίᾳ ἔχουσαν τὸ αἴτιον εὔλογον , τὰς δὲ ἄλλας διὰ μῖσος καὶ φιλονεικίαν ἐκ βίας συγκροτηθείσας .
ἡ μὲν γὰρ διὰ τὴν ἀρειανὴν αἵρεσιν καὶ διὰ τὸ πάσχα συνήχθη , ἐπειδὴ οἱ κατὰ Συρίαν καὶ Κιλικίαν καὶ Μεσοποταμίαν διεφώνουν πρὸς ἡμᾶς καὶ τῷ καιρῷ , ἐν ᾧ ποιοῦσιν οἱ Ἰουδαῖοι , ἐποίουν καὶ αὐτοί .
ἀλλὰ χάρις τῷ κυρίῳ , ὥσπερ περὶ τῆς πίστεως οὕτω καὶ περὶ τῆς ἁγίας ἑορτῆς γέγονε συμφωνία 0 .
καὶ τοῦτο ἦν τὸ αἴτιον τῆς ἐν Νικαίᾳ συνόδου ·
αἱ δὲ μετὰ ταύτην ὑπὲρ Ἀρείου μέν , κατὰ δὲ τῆς οἰκουμενικῆς συνόδου ἐπενοήθησαν .
τούτων δὲ οὕτω δεικνυμένων τίς ἀποδέξεται τοὺς τὴν Ἀρίμηνον ἢ ἄλλην σύνοδον παρὰ τὴν ἐν Νικαίᾳ ὀνομάζοντας 0 ;
ἢ τίς οὐκ ἂν μισήσειε τοὺς ἀθετοῦντας μὲν τὰ τῶν πατέρων , τὰ δὲ νεώτερα ἐν τῇ Ἀριμήνῳ κατὰ φιλονεικίαν καὶ βίαν συντεθέντα προκρίναντας ;
τίς δὲ τούτοις συνελθεῖν ἐθελήσει τοῖς ἀνθρώποις μη δὲ τὰ ἑαυτῶν ἀποδεχομένοις ;
οἱ γὰρ ἐν ταῖς ἑαυτῶν δέκα που καὶ πλέον , καθὰ προείπομεν , συνόδοις ἄλλοτε ἄλλα γράφοντες δῆλοί εἰσιν ἑκάστης αὐτοὶ κατήγοροι γινόμενοι .
πάσχουσι δέ τι τοιοῦτον , οἷον καὶ οἱ τότε τῶν Ἰουδαίων προδόται πεπόνθασιν ·
ὡς γὰρ ἐκεῖνοι καταλείψαντες τὴν μόνην πηγὴν τοῦ ζῶντος ὕδατος ὤρυξαν ἑαυτοῖς λάκκους συντετριμμένους , οἳ οὐ δυνήσονται ὕδωρ συνέχειν οὕτως οὗτοι μαχόμενοι πρὸς τὴν οἰκουμενικὴν σύνοδον ὤρυξαν ἑαυτοῖς συνόδους πολλάς ·
καὶ πᾶσαι κεναὶ παρ αὐτοῖς ὡς δράγμα μὴ ἔχων ἰσχὺν ἐφάνησαν .
καὶ γὰρ καὶ αὐτοὶ οἱ τὴν Ἀρίμηνον ὀνομάζοντες ἐοίκασι μὴ εἰδέναι τὰ ἐν αὐτῇ πραχθέντα ·
ἢ γὰρ ἂν ἐσιώπησαν .
οἴδατε γάρ , ἀγαπητοί , μαθόντες καὶ ὑμεῖς παρὰ τῶν ἐλθόντων ἐξ ὑμῶν εἰς τὴν Ἀρίμηνον , ὡς Οὐρσάκιος καὶ Οὐάλης , Εὐδόξιός τε καὶ Αὐξέντιος  ἐκεῖ δὲ ἦν σὺν αὐτοῖς καὶ Δημόφιλος  καθῃρέθησαν θελήσαντες ἕτερα παρὰ τὰ ἐν Νικαίᾳ γράφειν , ὅτε καὶ ἀπαιτηθέντες ἀναθεματίσαι τὴν ἀρειανὴν αἵρεσιν παρῃτήσαντο καὶ μᾶλλον αὐτῆς ἤθελον εἶναι προστάται .
οἱ δέ γε ἐπίσκοποι οἱ ἀληθῶς γνήσιοι δοῦλοι τοῦ κυρίου καὶ ὀρθῶς πιστεύοντες  ἦσαν δὲ ἐγγὺς διακόσιοι  ἔγραψαν ἀρκεῖσθαι τῇ ἐν Νικαίᾳ μόνῃ καὶ μηδὲν πλέον ἢ ἔλαττον παρ ἐκείνην ζητεῖν ἢ φρονεῖν .
ταῦτα καὶ Κωνσταντίῳ δεδηλώκασι τῷ καὶ τὴν σύνοδον κελεύσαντι γενέσθαι .
ἀλλ οἱ ἐν τῇ Ἀριμήνῳ καθαιρεθέντες ἀπελθόντες πρὸς Κωνστάντιον πεποιήκασιν ὑβρισθῆναι μὲν αὐτούς , ἀπειλὰς δὲ γενέσθαι μὴ ἀνακάμψειν εἰς τὰς ἰδίας παροικίας τοὺς κατ αὐτῶν ἀποφηναμένους βίαν τε παθεῖν ἐν τῇ Θρᾴκῃ ἐν αὐτῷ τῷ χειμῶνι , ὥστε τῶν παρ αὐτῶν καινοτομουμένων ἀνέχεσθαι .
Εἴπερ οὖν τινες τὴν Ἀρίμηνον ὀνομάζουσι , δεικνύτωσαν πρῶτον τὴν καθαίρεσιν τῶν προειρημένων καὶ ἅπερ ἔγραψαν οἱ ἐπίσκοποι λέγοντες μηδὲν πλέον ζητεῖν τῶν ἐν Νικαίᾳ παρὰ τῶν πατέρων ὁμολογηιθέντων μη δὲ ὀνομάζειν ἄλλην σύνοδον παρ ἐκείνην .
ἀλλὰ ταῦτα μὲν κρύπτουσι , τὰ δὲ ἐν τῇ Θρᾴκῃ κατὰ βίαν πραχθέντα προβάλλονται ·
ἐξ ὧν δείκνυνται τῆς μὲν ἀρειανῆς αἱρέσεως ὄντες , ἀλλότριοι δὲ τῆς ὑγιαινούσης πίστεως .
καὶ αὐτὴν δὲ τὴν μεγάλην σύνοδον καὶ τὰς παρ ἐκείνων ἄν τις ἐξετάζειν ἐκ παραλλήλου θέλοι , εὕροι ἂν τῶν μὲν τὴν θεοσέβειαν , τῶν δὲ τὴν ἀλογίαν 0 .
οἱ ἐν Νικαίᾳ συνελθόντες οὐ καθαιρεθέντες συνῆλθον , ἀλλὰ καὶ ὡμολόγησαν ἐκ τῆς οὐσίας τοῦ πατρὸς εἶναι τὸν υἱόν ·
οὗτοι δὲ καὶ ἅπαξ καὶ δεύτερον καθαιρεθέντες καὶ τρίτον ἐν αὐτῇ τῇ Ἀριμήνῳ γράφειν ἐτόλμησαν , μὴ χρῆναι λέγειν οὐσίαν ἢ ὑπόστασιν ἔχειν τὸν θεόν .
ἐκ δὴ τούτων σκοπεῖν ἔξεστιν , ἀδελφοί , ὡς οἱ μὲν ἐν Νικαίᾳ τῶν γραφῶν πνέουσι λέγοντος αὐτοῦ τοῦ θεοῦ ἐν μὲν τῇ ἐξόδῳ ·
ἐγώ εἰμι ὁ ὤν , διὰ δὲ τοῦ Ἱερεμίου 0 ·
τίς ἔστη ἐν ὑποστήματι αὐτοῦ καὶ εἶδε τὸν λόγον αὐτοῦ ;
καὶ μετ ὀλίγον 0 ·
καὶ ἔστησαν ἐν τῇ ὑποστάσει μου καὶ ἤκουσαν τῶν λόγων μου .
ἡ δὲ ὑπόστασις οὐσία ἐστὶ καὶ οὐδὲν ἄλλο σημαινόμενον ἔχει ἢ αὐτὸ τὸ ὄν , ὅπερ Ἱερεμίας ὕπαρξιν ὀνομάζει λέγων 0 ·
καὶ οὐκ ἤκουσαν φωνὴν ὑπάρξεως .
ἡ γὰρ ὑπόστασις καὶ ἡ οὐσία ὕπαρξίς ἐστιν ·
ἔστι γὰρ καὶ ὑπάρχει .
τοῦτο νοῶν καὶ ὃς ὢν ἀπαύγασμα τῆς δόξης καὶ χαρακτὴρ τῆς ὑποστάσεως αὐτοῦ 0 .
οὗτοι δὲ οἱ δοκοῦντες εἰδέναι τὰς γραφὰς καὶ ὀνομάζοντες ἑαυτοὺς εἶναι σοφοὺς μὴ θέλοντες ὑπόστασιν λέγειν ἐπὶ θεοῦ  τοῦτο γὰρ ἔγραψαν ἐν τῇ Ἀριμήνῳ καὶ ἐν ἄλλαις ἑαυτῶν συνόδοις  πῶς οὐ δικαίως καθῃρέθησαν λέγοντες καὶ αὐτοὶ ὡς ἄφρων ἐν καρδίᾳ 0 ·
οὐκ ἔστι θεός ;
πάλιν τε οἱ πατέρες ἐδίδαξαν ἐν τῇ Νικαίᾳ μὴ εἶναι κτίσμα ἢ ποίημα τὸν τοῦ θεοῦ λόγον ἀναγνόντες ·
πάντα δι αὐτοῦ ἐγένετο καὶ ἐν αὐτῷ τὰ πάντα ἐκτίσθη καὶ συνέστηκεν .
οὗτοι δὲ οἱ μᾶλλον Ἀρειανοὶ ἢ Χριστιανοὶ ὄντες ἐν ταῖς ἄλλαις ἑαυτῶν συνόδοις κτίσμα τετολμήκασιν εἰπεῖν αὐτὸν καὶ ἕνα τῶν ποιημάτων , ὧν αὐτός ἐστιν ὁ λόγος δημιουργὸς καὶ ποιητής .
εἰ γὰρ δι αὐτοῦ τὰ πάντα γέγονε , κτίσμα δέ ἐστι καὶ αὐτός , εἴη ἂν καὶ ἑαυτὸν κτίζων .
καὶ πῶς δύναται τὸ κτιζόμενον κτίζειν ἢ πῶς ὁ κτίζων κτίζεται ;
Αλλ  οὐ δὲ οὕτως αἰσχύνονται τοιαῦτα λέγοντες , ἐφ οἷς μισητοὶ καὶ παρὰ πᾶσίν εἰσιν ὀνομάζοντες μὲν ἁπλῶς Ἀρίμηνον , δεικνύμενοι δὲ καὶ ἐν αὐτῇ καθαιρεθέντες .
καὶ αὐτὸ δὲ τὸ ἐν Νικαίᾳ γεγραμμένον ὁμοούσιον εἶναι τὸν υἱὸν τῷ πατρί , οὗ χάριν προσποιοῦνται μάχεσθαι πρὸς τὴν σύνοδον καὶ περιβομβοῦσιν ὡς κώνωπες πανταχοῦ περὶ τῆς λέξεως ἢ ὡς ἀγνοοῦντες προσκόπτουσιν εἰς αὐτὸ ὡς οἱ προσκόπτοντες εἰς τὸν τεθέντα λίθον ἐν Σιὼν προσκόμματος ἢ γινώσκουσι μέν , διὰ τοῦτο δὲ μάχονται καὶ συνεχῶς γογγύζουσιν , ὅτι κατὰ τῆς αἱρέσεώς ἐστιν αὐτῶν ἀληθῶς αὕτη καὶ ἀκριβῶς ἀπόφασις 0 .
οὐ γὰρ αἱ λέξεις αὐτοὺς λυποῦσιν , ἀλλ ἡ ἐν αὐταῖς γενομένη κατάκρισις αὐτῶν 0 .
καὶ τούτων δὲ πάλιν αἴτιοι γεγόνασιν αὐτοί ·
καὶ εἰ τοῦτο κρύπτειν αὐτοὶ θέλουσι καίτοι γινώσκοντες , ἀλλ ἡμᾶς ἀκόλουθον εἰπεῖν , ἵνα καὶ ἐκ τούτων ἡ μετὰ ἀληθείας ἀκρίβεια τῆς μεγάλης συνόδου δειχθῇ 0 .
τῶν γὰρ συνελθόντων ἐπισκόπων βουλομένων τὰς μὲν παρὰ τῶν Ἀρειανῶν ἐφευρεθείσας τῆς ἀσεβείας λέξεις ἀνελεῖν , τὸ ἐξ οὐκ ὄντων καὶ τὸ λέγειν κτίσμα καὶ ποίημα τὸν υἱόν καὶ ἦν ποτε ὅτε οὐκ ἦν καὶ ὅτι τρεπτῆς ἐστι φύσεως , τὰς δὲ τῶν γραφῶν ὁμολογουμένας γράψαι , ὅτι τε ἐκ τοῦ θεοῦ ὁ υἱὸς φύσει μονογενής ἐστιν , λόγος , δύναμις , σοφία μόνη τοῦ πατρός , θεὸς ἀληθινὸς καὶ ἀπαύγασμα τῆς δόξης καὶ χαρακτὴρ τῆς τοῦ πατρὸς ὑποστάσεως , οἱ περὶ Εὐσέβιον ὑπὸ τῆς ἰδίας κακοδοξίας ἑλκόμενοι διελάλουν ἀλλήλοις ·
συνθώμεθα .
εἷς γὰρ θεός , ἐξ οὗ τὰ πάντα καὶ τὰ ἀρχαῖα παρῆλθεν , ἰδοὺ γέγονε καινά .
ἐλογίζοντο δὲ καὶ πρῶτον πάντων πίστευσον , ὅτι εἷς ἐστιν ὁ θεὸς ὁ τὰ πάντα κτίσας καὶ καταρτίσας καὶ ποιήσας ἐκ τοῦ μὴ ὄντος εἰς τὸ εἶναι .
ἀλλ  οἱ ἐπίσκοποι θεωρήσαντες τὴν πανουργίαν ἐκείνων καὶ τὴν τῆς ἀσεβείας κακοτεχνίαν λευκότερον εἰρήκασι τὸ ἐκ τοῦ θεοῦ καὶ ἔγραψαν ἐκ τῆς οὐσίας τοῦ θεοῦ εἶναι τὸν υἱόν , ἵνα τὰ μὲν κτίσματα διὰ τὸ μὴ ἀφ ἑαυτῶν χωρὶς αἰτίου εἶναι ἀλλὰ ἀρχὴν ἔχειν τοῦ γενέσθαι λέγηται ἐκ τοῦ θεοῦ , ὁ δὲ υἱὸς μόνος ἴδιος τῆς τοῦ πατρὸς οὐσίας 0 ·
τοῦτο γὰρ ἴδιον μονογενοῦς καὶ ἀληθινοῦ λόγου πρὸς πατέρα 0 .
καὶ περὶ μὲν τοῦ γεγράφθαι ἐκ τῆς οὐσίας ἡ πρόφασις αὕτη , πάλιν δὲ τῶν ἐπισκόπων ἐρωτώντων τοὺς δοκοῦντας λογίους , εἴπερ λέγοιεν τὸν υἱὸν οὐ κτίσμα ἀλλὰ δύναμιν , σοφίαν μόνην τοῦ πατρὸς καὶ εἰκόνα ἀίδιον ἀπαράλλακτον κατὰ πάντα τοῦ πατρὸς καὶ θεὸν ἀληθινόν , κατελήφθησαν καὶ ταῦτα φθάνει καὶ εἰς ἡμᾶς 0 ·
καὶ γὰρ καὶ ἡμεῖς καὶ εἰκὼν καὶ δόξα θεοῦ λεγόμεθα καὶ περὶ ἡμῶν εἴρηται ·
ἀεὶ γὰρ ἡμεῖς οἱ ζῶντες καὶ δυνάμεις πολλαί εἰσι ·
καὶ ἐξῆλθε μὲν πᾶσα ἡ δύναμις κυρίου ἐκ γῆς Αἰγύπτου .
ἡ δὲ κάμπη καὶ ἡ ἀκρὶς λέγεται δύναμις μεγάλη ·
καὶ κύριος τῶν δυνάμεων μεθ ἡμῶν , ἀντιλήπτωρ ἡμῶν ὁ θεὸς Ἰακώβ 0 .
ἀλλὰ γὰρ καὶ τὸ ἰδίους ἡμᾶς εἶναι τοῦ θεοῦ ἔχομεν οὐχ ἁπλῶς , ἀλλ ὅτι καὶ ἀδελφοὺς ἡμᾶς ἐκάλεσεν .
Αὕτη τῶν Ἀρειανῶν ἡ ἐφθαρμένη διάνοια 0 .
ἀλλὰ καὶ ἐνταῦθα οἱ ἐπίσκοποι θεωρήσαντες ἐκείνων τὸ δόλιον συνήγαγον ἐκ τῶν γραφῶν τὸ ἀπαύγασμα τήν τε πηγὴν καὶ τὸν ποταμὸν καὶ τὸν χαρακτῆρα πρὸς τὴν ὑπόστασιν καὶ τὸ ἐν τῷ φωτί σου ὀψόμεθα φῶς καὶ τὸ ἐγὼ καὶ ὁ πατὴρ ἕν ἐσμεν καὶ λευκότερον λοιπὸν καὶ συντόμως ἔγραψαν ὁμοούσιον τῷ πατρὶ τὸν υἱόν ·
καὶ ὁ γογγυσμὸς δὲ αὐτῶν , ὅτι ἄγραφοί εἰσιν αἱ λέξεις , ἐλέγχεται παρ αὐτῶν μάταιος ·
ἐξ ἀγράφων ἀσεβήσαντες  ἄγραφα δὲ τὸ ἐξ οὐκ ὄντων καὶ τὸ ἦν ποτε ὅτε οὐκ ἦν  αἰτιῶνται , ὅτι ἐξ ἀγράφων μετ εὐσεβείας νοουμένων λέξεων κατεκρίθησαν 0 .
αὐτοὶ μὲν ὡς ἐκ κοπρίας ὄντες ἐλάλησαν ἀληθῶς ἀπὸ γῆς , οἱ δὲ ἐπίσκοποι οὐχ ἑαυτοῖς εὑρόντες τὰς λέξεις ἀλλ ἐκ πατέρων ἔχοντες τὴν μαρτυρίαν οὕτως ἔγραψαν .
ἐπίσκοποι γὰρ ἀρχαῖοι πρὸ αὐτῶν ἐγγύς που ἑκατὸν τριάκοντα τῆς μεγάλης Ῥώμης καὶ τῆς ἡμετέρας πόλεως γράφοντες ᾐτιάσαντο τοὺς ποίημα λέγοντας τὸν υἱὸν καὶ μὴ ὁμοούσιον τῷ πατρί .
καὶ τοῦτο ἐγίνωσκεν Εὐσέβιος ὁ γενόμενος ἐπίσκοπος τῆς Καισαρείας πρότερον μὲν συντρέχων τῇ ἀρειανῇ αἱρέσει , ὕστερον δὲ ὑπογράψας ἐν αὐτῇ τῇ ἐν Νικαίᾳ συνόδῳ ἔγραψε τοῖς ἰδίοις διαβεβαιούμενος , ὅτι καὶ τῶν παλαιῶν τινας λογίους καὶ ἐπιφανεῖς ἐπισκόπους καὶ συγγραφέας ἔγνωμεν ἐπὶ τῆς τοῦ πατρὸς καὶ υἱοῦ θεότητος τῷ τοῦ ὁμοουσίου χρησαμένους ὀνόματι .
τί οὖν ἔτι τὴν Ἀρίμηνον ὀνομάζουσιν , ἐν ᾗ καθῃρέθησαν ;
τί παραιτοῦνται τὴν ἐν Νικαίᾳ σύνοδον , ἐν ᾗ καὶ οἱ πατέρες αὐτῶν ὑπέγραψαν καὶ ὡμολόγησαν ἐκ τῆς οὐσίας καὶ ὁμοούσιον εἶναι τὸν υἱὸν τῷ πατρί ;
τί περιτρέχουσιν ;
οὐ γὰρ πρὸς μόνους τοὺς ἐν Νικαίᾳ ἐπισκόπους συνελθόντας , ἀλλὰ γὰρ καὶ πρὸς τοὺς πρὸ αὐτῶν μεγάλους ἐπισκόπους καὶ πρὸς τοὺς ἰδίους λοιπὸν μάχονται .
τίνων οὖν εἰσι κληρονόμοι καὶ διάδοχοι ;
πῶς δύνανται λέγειν παιτέρας τούτους , ὧν οὐκ ἀποδέχονται τὴν ὁμολογίαν τὴν καλῶς καὶ ἀποστολικῶς γραφεῖσαν ;
ἐπεὶ εἰ νομίζουσιν ἀντιλέγειν δύνασθαι , εἰπάτωσαν , μᾶλλον δὲ ἀποκρινάσθωσαν , ἵνα καὶ ἑαυτοῖς περιπίπτοντες ἐλεγχθῶσιν , εἰ πιστεύουσι λέγοντι τῷ υἱῷ ·
ἐγὼ καὶ ὁ πατὴρ ἕν ἐσμεν καὶ ὁ ἑωρακὼς ἐμὲ ἑώρακε τὸν πατέρα ;
ναί , εἴποιεν ἄν , ἐπειδὴ γέγραπται , πιστεύομεν .
ἀλλὰ καὶ πῶς ἕν εἰσι καὶ πῶς ὁ ἑωρακὼς τὸν υἱὸν ἑώρακε τὸν πατέρα , ἐὰν ἐρωτηθῶσιν εἰπεῖν , πάντως που φήσουσι ·
δι  ὁμοιότητα , εἰ μὴ τέλεον συμπεπτώκασι τοῖς ἀδελφὰ φρονοῦσιν αὐτοῖς καὶ λεγομένοις Ἀνομοίοις 0 .
ἀλλ  ἐὰν πάλιν ἐρωτηθῶσι πῶς ὅμοιος , ἀποθρασυνόμενοι φήσουσιν ·
ἀρετῇ τελείᾳ καὶ συμφωνίᾳ τῷ τὸ αὐτὸ θέλειν τῷ πατρὶ καὶ μὴ θέλειν ὅπερ ὁ πατὴρ οὐ θέλει 0 .
ἀλλὰ μαθέτωσαν , ὅτι ὁ ἐξ ἀρετῆς καὶ τοῦ θέλειν ὁμοιούμενος τῷ θεῷ ἔχει μὲν καὶ τοῦ τρέπεσθαι τὴν προαίρεσιν .
οὐκ ἔστι δὲ οὕτως ὁ λόγος , εἰ μὴ ἄρα ἐκ μέρους καὶ καθ ἡμᾶς ὅμοιος , ὅτι μὴ καὶ κατ οὐσίαν ὅμοιός ἐστι 0 .
ταῦτα δὲ ἴδια ἡμῶν τῶν γενητῶν καὶ κτιστὴν ἐχόντων τὴν φύσιν 0 .
καὶ γὰρ καὶ ἡμεῖς καίτοι μὴ δυνάμενοι ὅμοιοι κατ οὐσίαν τοῦ θεοῦ γενέσθαι , ὅμως ἐξ ἀρετῆς βελτιούμενοι μιμούμεθα τὸν θεὸν χαρισαμένου καὶ τοῦτο τοῦ κυρίου καὶ λέγοντος ·
γίνεσθε οἰκτίρμονες , ὡς ὁ πατὴρ ὑμῶν οἰκτίρμων ἐστί ·
καὶ γίνεσθε τέλειοι , ὡς ὁ πατὴρ ὑμῶν ὁ οὐράνιος τέλειός ἐστι .
τρεπτὰ δὲ τὰ γενητὰ οὐκ ἄν τις ἀρνήσαιτο ἀγγέλων μὲν παραβάντων , τοῦ δὲ Ἀδὰμ παρακούσαντος καὶ πάντων δεομένων τῆς τοῦ λόγου χάριτος .
τρεπτὸν δὲ ἀτρέπτου οὐκ ἂν εἴη ὅμοιον , ὥσπερ οὐ δὲ τὸ κτισθὲν τοῦ κτίσαντος 0 1 .
διὰ τοῦτο περὶ μὲν ἡμῶν σκοπῶν ὁ ἅγιος ἔλεγεν ·
ὁ θεός , τίς ὁμοιωθήσεταί σοι ;
καὶ τίς ὅμοιός σοι ἐν θεοῖς , κύριε 0 ;
θεοὺς λέγων τοὺς κτισθέντας μέν , μετόχους δὲ γενομένους τοῦ λόγου , ὡς αὐτὸς εἶπεν ·
εἰ ἐκείνους θεοὺς εἶπε , πρὸς οὓς ὁ λόγος τοῦ θεοῦ ἐγένετο 0 .
τὰ δὲ μετέχοντα οὐκ ἂν εἴη τὰ αὐτὰ οὐ δὲ ὅμοια τοῦ μετεχομένου .
περὶ ἑαυτοῦ γοῦν ἔλεγεν ·
ἐγὼ καὶ ὁ πατὴρ ἕν ἐσμεν ὡς τῶν γενητῶν μὴ ὄντων οὕτως .
ἐπεὶ ἀποκρινάσθωσαν οἱ τὴν Ἀρίμηνον προτείνοντες , εἰ κτιστὴ οὐσία δύναται εἰπεῖν ·
ἃ βλέπω τὸν πατέρα ποιοῦντα , ταῦτα κ ἀγὼ ποιῶ .
ποιούμενα γάρ ἐστι τὰ γενητὰ καὶ οὐ ποιοῦντα ·
εἰ δὲ μή γε , καὶ ἑαυτὰ ἐποίησαν 0 .
ἀμέλει εἰ , ὡς λέγουσι , κτίσμα ἐστὶν ὁ υἱὸς καὶ ποιεῖ αὐτὸν ὁ πατήρ , πάντως ἂν ἐποίησε καὶ ἑαυτὸν ὁ υἱὸς δυνάμενος ποιεῖν ἃ ποιεῖ ὁ πατήρ , ὡς εἶπεν αὐτός .
ἀλλ ἄτοπον καὶ λίαν ἀσύστατόν ἐστι τὸ τοιοῦτον ·
ποιεῖν γὰρ ἑαυτὸν οὐδεὶς δύναται .
πάλιν δὲ εἰπάτωσαν , εἰ δύναται τὰ γενητὰ εἰπεῖν ·
πάντα , ὅσα ἔχει ὁ πατήρ , ἐμά ἐστιν ;
ἔχει δὲ τὸ κτίζειν , τὸ δημιουργεῖν , τὸ ἀίδιον , τὸ εἶναι παντοκράτωρ , τὸ ἄτρεπτον .
τὰ δὲ γενητὰ οὐ δύναται ἔχειν τὸ δημιουργεῖν , κτιστὰ γάρ ἐστιν , οὐ δὲ τὸ ἀίδιον , ἀρχὴν γὰρ ἔχει τοῦ εἶναι , οὐ δὲ τὸ παντοκράτωρ καὶ ἄτρεπτον , κρατούμενα γὰρ καὶ τρεπτῆς φύσεώς ἐστιν ὥσπερ αἱ γραφαὶ λέγουσιν .
οὐκοῦν εἰ ταῦτα τοῦ υἱοῦ ἐστιν , οὐκ ἐξ ἀρετῆς , ὡς εἶπον , ἀλλὰ τῆς οὐσίας αὐτοῦ ἐστι ·
δηλονότι , ὡς εἶπεν ἡ σύνοδος , οὐκ ἐξ ἄλλης οὐσίας ἐστὶν ἀλλὰ τῆς τοῦ πατρός , ἧς ἐστι καὶ ταῦτα ἴδια .
τὸ δὲ τῆς τοῦ πατρὸς οὐσίας ἴδιον καὶ ἐξ αὐτῆς γέννημα , τί ἂν εἴη ἢ πῶς ἄν τις ὀνομάσειεν αὐτὸ ἢ ὁμοούσιον ;
ἃ γὰρ βλέπει τις ἐν τῷ πατρί , ταῦτα βλέπει καὶ ἐν τῷ υἱῷ ·
υἱῷ δὲ οὐκ ἐκ μετουσίας , ἀλλὰ κατ οὐσίαν 0 .
καὶ τοῦτό ἐστιν ·
ἐγὼ καὶ ὁ πατὴρ ἕν ἐσμεν καὶ ὁ ἐμὲ ἑωρακὼς ἑώρακε τὸν πατέρα .
ἄλλως τε καὶ ἐκ τούτου πάλιν καλὸν δεικνύναι τὴν ἀφροσύνην αὐτῶν 0 .
εἰ ἐξ ἀρετῆς , ᾗ ἕπεται τὸ θέλειν καὶ τὸ μὴ θέλειν καὶ τρόπων βελτίωσις , ὅμοιος καθ ὑμᾶς ὁ υἱός ἐστι τῷ πατρί  ταῦτα δὲ ποιότητος ἴδια  , δηλονότι σύνθετον τὸν θεὸν ἐκ ποιότητος καὶ οὐσίας λέγετε 0 .
καὶ τίς ὑμῶν ἀνέξεται ταῦτα λεγόντων ;
οὐ γὰρ σύνθετος ὁ θεὸς ὁ τὰ πάντα εἰς τὸ εἶναι συντεθεικὼς οὐ δὲ τοιοῦτος οἷά ἐστι τὰ παρ αὐτοῦ διὰ τοῦ λόγου γενόμενα 0 .
ἁπλῆ γάρ ἐστιν οὐσία , ἐν ᾗ οὐκ ἔνι ποιότης οὐδέ , ὡς εἶπεν ὁ Ἰάκωβος , παραλλαγή τις ἢ τροπῆς ἀποσκίασμα .
οὐκοῦν εἰ δείκνυται οὐκ ἐξ ἀρετῆς  οὐ γὰρ ποιότης ἐν τῷ θεῷ οὔ τε ἐν τῷ υἱῷ  , δηλονότι τῆς οὐσίας ἴδιος ἂν εἴη 0 1 .
καὶ τοῦτο πάντως ὁμολογήσετε , εἰ μὴ τέλεον τὸ νοεῖν ἀπώλετο ἐν ὑμῖν .
τὸ δὲ ἴδιον καὶ τ αὐτὸν τῇ τοῦ θεοῦ οὐσίᾳ καὶ ἐξ αὐτῆς γέννημα φύσει τυγχάνον τί ἂν εἴη ἢ πάλιν καὶ κατὰ τοῦτο ὁμοούσιον τῷ γεννήσαντι ;
τοῦτο γὰρ υἱοῦ πρὸς πατέρα γνώρισμα 0 .
καὶ ὁ μὴ τοῦτο λέγων , οὐ φρονεῖ φύσει καὶ ἀληθῶς υἱὸν εἶναι τὸν λόγον .
Οὕτω νοήσαντες οἱ πατέρες ἔγραψαν ὁμοούσιον εἶναι τὸν υἱὸν τῷ πατρὶ καὶ ἀνεθεμάτισαν τοὺς λέγοντας ἐξ ἑτέρας ὑποστάσεως εἶναι τὸν υἱὸν οὐχ ἑαυτοῖς πλασάμενοι λέξεις , ἀλλὰ καὶ αὐτοὶ ἀπὸ τῶν πρὸ αὐτῶν πατέρων μαθόντες , καθάπερ εἴπομεν .
τούτων δὲ οὕτω δεικνυμένων περιττὴ αὐτῶν ἡ Ἀρίμηνος , περιττὴ καὶ ἡ ἄλλη παρ αὐτῶν ὀνομαζομένη περὶ πίστεως σύνοδος 0 .
ἀρκεῖ γὰρ ἡ ἐν Νικαίᾳ σύμφωνος οὖσα καὶ τοῖς ἀρχαίοις ἐπισκόποις , ἐν ᾗ καὶ οἱ πατέρες αὐτῶν ὑπέγραψαν , οὓς αἰδεῖσθαι τούτους ἔπρεπεν , ἵνα μὴ πάντα μᾶλλον ἢ Χριστιανοὶ νομισθῶσιν 0 .
εἰ δὲ καὶ μετὰ τοσαῦτα μετὰ τὴν μαρτυρίαν τῶν ἀρχαίων ἐπισκόπων καὶ μετὰ τὴν ὑπογραφὴν τῶν ἰδίων πατέρων προσποιοῦνται ὡς ἀγνοοῦντες τὴν λέξιν φοβεῖσθαι τοῦ ὁμοουσίου , εἰπάτωσαν καὶ φρονείτωσαν ἁπλούστερον μὲν τὸν υἱὸν φύσει καὶ ἀληθῶς υἱόν , ἀναθεματισάτωσαν δέ , ὡς παρήγγειλεν ἡ σύνοδος , τοὺς λέγοντας κτίσμα ἢ ποίημα ἢ ἐξ οὐκ ὄντων ἢ ἦν ποτε ὅτε οὐκ ἦν ὁ υἱὸς τοῦ θεοῦ , καὶ ὅτι ἄτρεπτος καὶ ἀναλλοίωτός ἐστι καὶ οὐκ ἐξ ἑτέρας ὑποστάσεως , καὶ οὕτω φευγέτωσαν ἀπὸ τῆς ἀρειανῆς αἱρέσεως .
καὶ θαρροῦμεν , ὅτι γνησίως ταῦτα ἀναθεματίζοντες ὁμολογοῦσιν εὐθὺς ἐκ τῆς οὐσίας καὶ ὁμοούσιον εἶναι τὸν υἱὸν τῷ πατρί .
διὰ τοῦτο γὰρ καὶ οἱ πατέρες εἰρηκότες ὁμοούσιον εἶναι τὸν υἱὸν ἐπήγαγον εὐθύς ·
τοὺς δὲ λέγοντας κτίσμα ἢ ποίημα ἢ ἐξ οὐκ ὄντων ἢ ἦν ποτε ὅτε οὐκ ἦν ἀναθεματίζει ἡ καθολικὴ ἐκκλησία , ἵνα διὰ τούτων γνωρίσωσιν , ὅτι ταῦτα σημαίνει τὸ ὁμοούσιον καὶ ἡ τοῦ ὁμοουσίου δύναμις γινώσκεται ἐκ τοῦ μὴ εἶναι κτίσμα ἢ ποίημα τὸν υἱὸν καὶ ὅτι ὁ λέγων ὁμοούσιον οὐ φρονεῖ κτίσμα εἶναι τὸν λόγον καὶ ὁ ἀναθεματίζων τὰ προειρημένα ὁμοούσιον ἅμα φρονεῖ εἶναι τὸν υἱὸν τῷ πατρὶ καὶ ὁ ὁμοούσιον λέγων γνήσιον καὶ ἀληθινὸν λέγει τὸν υἱὸν τοῦ θεοῦ καὶ ὁ γνήσιον λέγων νοεῖ τὸ ἐγὼ καὶ ὁ πατὴρ ἕν ἐσμεν καὶ ὁ ἑωρακὼς ἐμὲ ἑώρακε τὸν πατέρα .
ἔπρεπε μὲν οὖν διὰ πλειόνων τὰ τοιαῦτα γράφειν , ἐπειδὴ δὲ πρὸς εἰδότας ὑμᾶς γράφομεν , διὰ τοῦτο συντόμως ὑπηγορεύσαμεν εὐχόμενοι παρὰ πᾶσι σώζεσθαι τὸν σύνδεσμον τῆς εἰρήνης καὶ πάντας τοὺς τῆς καθολικῆς ἐκκλησίας τὸ αὐτὸ λέγειν , τὸ αὐτὸ φρονεῖν .
καὶ οὐχ ὡς διδάσκοντες ἀλλ ὡς ὑπομιμνήσκοντές ἐσμεν 0 .
ἐσμὲν δὲ οὐχ ἡμεῖς οἱ γράφοντες μόνοι , ἀλλὰ καὶ πάντες οἱ ἐν τῇ Αἰγύπτῳ καὶ ταῖς Λιβύαις ἐνενήκοντά που ἐπίσκοποι .
πάντων γὰρ ἕν ἐστι τοῦτο φρόνημα καὶ ὑπὲρ ἀλλήλων ἀεὶ ὑπογράφομεν , ἐὰν συμβῇ τινα μὴ παρεῖναι .
οὕτως οὖν διακείμενοι , ἐπειδὴ συνέβη συνελθεῖν ἡμᾶς , ἐγράψαμεν καὶ τῷ ἀγαπητῷ ἡμῶν Δαμάσῳ τῷ ἐπισκόπῳ τῆς μεγάλης Ῥώμης περὶ Αὐξεντίου τοῦ ἐπελθόντος τῇ ἐν Μεδιολάνῳ ἐκκλησίᾳ διηγούμενοι τὰ κατ αὐτόν , ὅτι τε οὐ μόνον τῆς ἀρειανῆς αἱρέσεώς ἐστι κοινωνός , ἀλλὰ καὶ ὑπεύθυνός ἐστι πολλοῖς κακοῖς πράξας ταῦτα μετὰ Γρηγορίου τοῦ κοινωνοῦ τῆς ἀσεβείας αὐτοῦ , καὶ θαυμάζοντες , πῶς μέχρι νῦν οὐ καθῃρέθη καὶ ἐκβέβληται τῆς ἐκκλησίας , καὶ χάριν ὡμολογήσαμεν τῇ θεοσεβείᾳ αὐτοῦ τε καὶ τῶν συνελθόντων ἐν τῇ μεγάλῃ Ῥώμῃ , ὅτι καὶ τοὺς περὶ Οὐρσάκιον καὶ Οὐάλεντα καὶ τοὺς τὰ αὐτὰ αὐτοῖς φρονοῦντας ἐκβάλλοντες ἔσωσαν τὴν ὁμοψυχίαν τῆς καθολικῆς ἐκκλησίας ·
ἣν καὶ παρ ὑμῖν εὐχόμενοι σώζεσθαι παρακαλοῦμεν μὴ ἀνέχεσθαι , καθὰ προείπομεν , τῶν προβαλλομένων ὄχλον συνόδων προφάσει πίστεως , τὴν ἐν Ἀριμήνῳ , τὴν ἐν Σιρμίῳ , τὴν ἐν τῇ Ἰσαυρίᾳ , τὴν ἐν τῇ Θρᾴκῃ , τὰς ἐν Κωνσταντινουπόλει , τὰς ἐν Ἀντιοχείᾳ πολλὰς καὶ ἀτάκτους .
ἀλλὰ μόνον κρατείτω παρ ὑμῖν ἡ ἐν Νικαίᾳ παρὰ τῶν πατέρων ὁμολογηθεῖσα πίστις , ἐν ᾗ καὶ πάντες καὶ τῶν νῦν μαχομένων πρὸς αὐτὴν παρῆσαν πατέρες , καθὰ προείπομεν , καὶ ὑπέγραψαν , ἵνα καὶ περὶ ἡμῶν ἐπαινῶ δὲ ὑμᾶς , ὅτι πάντα μου μέμνησθε , καὶ καθὼς παρέδωκα ὑμῖν τὰς παραδόσεις οὕτω κατέχετε .
Αὕτη γὰρ ἡ ἐν Νικαίᾳ σύνοδος ἀληθῶς στηλογραφία κατὰ πάσης αἱρέσεώς ἐστιν .
αὕτη καὶ τοὺς βλασφημοῦντας εἰς τὸ πνεῦμα τὸ ἅγιον καὶ λέγοντας αὐτὸ κτίσμα ἀνατρέπει .
εἰρηκότες γὰρ οἱ πατέρες περὶ τῆς εἰς τὸν υἱὸν πίστεως ἐπήγαγον εὐθύς ·
πιστεύομεν καὶ εἰς τὸ πνεῦμα τὸ ἅγιον , ἵνα τελείαν καὶ πλήρη τὴν εἰς τὴν ἁγίαν τριάδα πίστιν ὁμολογήσαντες τὸν χαρακτῆρα τῆς ἐν Χριστῷ πίστεως καὶ τὴν διδασκαλίαν τῆς καθολικῆς ἐκκλησίας ἐν τούτῳ γνωρίσωσι .
δῆλον γὰρ καὶ παρ ὑμῖν καὶ παρὰ πᾶσι καθέστηκε καὶ οὐδεὶς ἂν Χριστιανῶν ἀμφίβολον εἰς τοῦτο σχοίη τὴν διάνοιαν , ὡς οὐκ ἔστιν ἡμῶν ἡ πίστις εἰς τὴν κτίσιν , ἀλλ εἰς ἕνα θεὸν πατέρα παντοκράτορα , πάντων ὁρατῶν τε καὶ ἀοράτων ποιητὴν καὶ εἰς ἕνα κύριον Ἰησοῦν Χριστόν , τὸν υἱὸν αὐτοῦ τὸν μονογενῆ καὶ εἰς ἓν πνεῦμα ἅγιον ·
ἕνα θεὸν τὸν ἐν τῇ ἁγίᾳ καὶ τελείᾳ τριάδι γινωσκόμενον , εἰς ἣν καὶ βαπτιζόμενοι καὶ ἐν ταύτῃ συναπτόμενοι τῇ θεότητι πιστεύομεν καὶ κληρονομῆσαι βασιλείαν οὐρανῶν ἐν Χριστῷ Ἰησοῦ τῷ κυρίῳ ἡμῶν , δι οὗ τῷ πατρὶ ἡ δόξα καὶ τὸ κράτος εἰς τοὺς αἰῶνας τῶν αἰώνων 0 .
ἐρρῶσθαι ὑμᾶς καὶ μνημονεύειν ἡμῶν ἐν κυρίῳ εὔχομαι , ἀγαπητοὶ καὶ ποθεινότατοι .
πεπείσμεθα μέν , ὅτι λειτουργοὶ θεοῦ καὶ οἰκονόμοι καλοὶ τυγχάνοντες ἱκανοί ἐστε πρὸς ἅπαντα τὰ τῆς ἐκκλησίας ἁρμόζεσθαι ·
ἐπειδὴ δὲ καὶ εἰς ἡμᾶς ἦλθεν , ὅτι πλεῖστοι πρότερον διὰ φιλονεικίαν διαιρεθέντες ἀφ ἡμῶν νῦν εἰρηνεύειν βούλονται , πολλοὶ δὲ καὶ τῆς πρὸς τοὺς Ἀρειομανίτας σχέσεως ἀποστάντες ἀντιποιοῦνται τῆς πρὸς ἡμᾶς κοινωνίας , ἀναγκαῖον ἡγησάμεθα ταῦτα , ἅπερ ἐγράψαμεν ἡμεῖς τε καὶ οἱ ἀγαπητοὶ ἡμῶν Εὐσέβιός τε καὶ Ἀστέριος , γράψαι τῇ ὑμῶν χρηστότητι καὶ αὐτοί , ἀγαπητοὶ καὶ ὡς ἀληθῶς ποθεινότατοι συλλειτουργοί , χαίροντες μὲν ἐπὶ τῇ τοιαύτῃ ἀκοῇ , εὐχόμενοι δὲ ἵνα καί , εἴ τις ἔτι περιλείπεται μακρὰν ἀφ ἡμῶν καὶ εἴ τις ἔτι τοῖς Ἀρειανοῖς συνερχόμενος φαίνεται , οὗτος ἀποπηδήσῃ τῆς ἐκείνων μανίας , ὥστε πάντας πανταχοῦ λοιπὸν λέγειν ·
εἷς κύριος μία πίστις 0 .
τί γὰρ οὕτω καλὸν ὡς εἶπεν ὁ ὑμνῳδὸς ἢ τί τερπνὸν ἀλλ ἢ τὸ κατοικεῖν ἀδελφοὺς ἐπὶ τὸ αὐτό 0 ;
οἶκος δὲ ἡμῶν ἡ ἐκκλησία καὶ φρόνημα εἶναι πρέπει τὸ αὐτό ·
οὕτω γὰρ πιστεύομεν καὶ τὸν κύριον μεθ ἡμῶν κατοικήσειν λέγοντα ·
ἐνοικήσω ἐν αὐτοῖς καὶ ἐμπεριπατήσω καὶ ὧδε κατοικήσω , ὅτι ᾑρετισάμην αὐτήν .
ὧδε δὲ ποῦ , ἢ ἔνθα μία πίστις καὶ εὐσέβεια κηρύσσεται 0 ;
ἐβουλόμεθα μὲν οὖν ἀληθῶς καὶ ἡμεῖς οἱ ἀπὸ τῆς Αἰγύπτου ἅμα τοῖς ἀγαπητοῖς ἡμῶν ἀδελφοῖς Εὐσεβίῳ καὶ Ἀστερίῳ διὰ πολλὰ μὲν μάλιστα δὲ τούτου χάριν ἐλθεῖν , ἵν ἅμα τὴν ὑμετέραν περιπτυξώμεθα καὶ κοινῇ τῆς τοιαύτης ἀπολαύσωμεν εἰρήνης τε καὶ ὁμονοίας ·
ἐπειδὴ δέ , καθὼς καὶ ἐν ταῖς ἄλλαις ἐπιστολαῖς ἐδηλώσαμεν καὶ δύνασθε μαθεῖν παρὰ τῶν αὐτῶν συλλειτουργῶν ἡμῶν , αἱ ἐκκλησιαστικαὶ χρεῖαι κατέχουσιν ἡμᾶς , ἐλυπήθημεν μέν , ὅμως δὲ ἠξιώσαμεν τοὺς αὐτοὺς συλλειτουργοὺς ἡμῶν Εὐσέβιον καὶ Ἀστέριον ἐλθεῖν ἀνθ ἡμῶν πρὸς ὑμᾶς .
καὶ χάρις αὐτῶν τῇ θεοσεβείᾳ , ὅτι καίτοι δυνάμενοι σπεύδειν εἰς τὰς παροικίας ἑαυτῶν προέκριναν πάντων τὴν πρὸς ὑμᾶς ὁδὸν ἕνεκά γε τῆς κατεπειγούσης ἐκκλησιαστικῆς χρείας 0 .
συνθεμένων γοῦν αὐτῶν παρεμυθησάμεθα ἑαυτούς , ὅτι αὐτῶν τε καὶ ὑμῶν ἐκεῖ τυγχανόντων πάντες ἑαυτοὺς ἡγούμεθα συνεῖναι ὑμῖν .
πάντας τοίνυν τοὺς βουλομένους εἰρηνεύειν πρὸς ἡμᾶς καὶ μάλιστα τοὺς ἐν τῇ Παλαιᾷ συναγομένους καὶ τοὺς ἀπὸ τῶν Ἀρειανῶν προσκαλέσασθε πρὸς ἑαυτοὺς καὶ ὡς μὲν πατέρες υἱοὺς προσλάβεσθε , ὡς δὲ διδάσκαλοι καὶ κηδεμόνες ἀποδέξασθε καὶ συνάψαντες αὐτοὺς τοῖς ἀγαπητοῖς ἡμῶν τοῖς περὶ Παυλῖνον μηδὲν πλέον ἀπαιτήσητε παρ αὐτῶν ἢ ἀναθεματίζειν μὲν τὴν Ἀρειανὴν αἵρεσιν , ὁμολογεῖν δὲ τὴν παρὰ τῶν πατέρων ὁμολογηθεῖσαν ἐν Νικαίᾳ πίστιν , ἀναθεματίζειν δὲ καὶ τοὺς λέγοντας κτίσμα εἶναι τὸ πνεῦμα τὸ ἅγιον καὶ διῃρημένον ἐκ τῆς οὐσίας τοῦ Χριστοῦ 0 .
τοῦτο γάρ ἐστιν ἀληθῶς ἀποπηδᾶν ἀπὸ τῆς μυσαρᾶς αἱρέσεως τῶν Ἀρειανῶν τὸ μὴ διαιρεῖν τὴν ἁγίαν τριάδα καὶ λέγειν τι ταύτης εἶναι κτίσμα .
οἱ γὰρ προσποιούμενοι μὲν ὀνομάζειν τὴν ὁμολογηθεῖσαν ἐν Νικαίᾳ πίστιν , τολμῶντες δὲ κατὰ τοῦ ἁγίου πνεύματος δυσφημεῖν οὐδὲν πλέον ποιοῦσιν ἢ τὴν ἀρειανὴν αἵρεσιν τοῖς μὲν ῥήμασιν ἀρνοῦνται , τῷ δὲ φρονήματι ταύτην κατέχουσιν .
ἀναθεματιζέσθω δὲ παρὰ πάντων ἡ Σαβελλίου καὶ Παύλου τοῦ Σαμοσατέως ἀσέβεια καὶ Οὐαλεντίνου καὶ Βασιλείδου ἡ μανία καὶ τῶν Μανιχαίων ἡ παραφροσύνη ·
τούτων γὰρ οὕτω γινομένων πᾶσα παρὰ πάντων ὑποψία φαύλη περιαιρεθήσεται καὶ μόνη τῆς καθολικῆς ἐκκλησίας ἡ πίστις καθαρὰ δειχθήσεται .
Οτι μὲν οὖν ταύτην ἔχομεν τὴν πίστιν ἡμεῖς τε καὶ οἱ ἀεὶ μεθ ἡμῶν τὴν κοινωνίαν ἐσχηκότες , οὐδένα οὔ τε ὑμῶν οὔ τε ἕτερόν τινα ἀγνοεῖν ἡγούμεθα .
ἐπειδὴ δὲ συγχαίρομεν τοῖς βουλομένοις συνάπτεσθαι πᾶσι μέν , ἐξαιρέτως δὲ τοῖς ἐν τῇ Παλαιᾷ συναγομένοις , καὶ ἤδη τὸν κύριον ἐδοξάσαμεν , ὡς ἐπὶ πᾶσι καὶ ἐπὶ τῇ ἀγαθῇ προθέσει τούτων , παρακαλοῦμεν ὑμᾶς ἐπὶ τούτοις γίνεσθαι τούτων τὴν ὁμόνοιαν καὶ μηδὲν πλέον τούτων , καθὰ προείπομεν , μή τε τοὺς ἐν τῇ Παλαιᾷ συναγομένους ἀπαιτεῖσθαι παρ ὑμῶν μή τε τοὺς περὶ Παυλῖνον ἕτερόν τι μη δὲ πλέον τῶν ἐν Νικαίᾳ προβάλλεσθαι 0 .